open-index/open-wikipedia-markdown huggingface dataset:
Parvoćelija

**Parvoćelije** ili **parvocelske ćelije**,  zvane i **P-ćelije**,  su  neuroni koji se nalaze unutar parvoćelijskih slojeva bočnog genikulatnog jezgra (LGN) talamusa. *Parvus*  je latinska oznaka za *mali*, a naziv "parvocelski" odnosi se na malu veličinu ćelija, u odnosu na veće magnoćelije. Filogenetski su parvoćelijske neuroni moderniji od magnoćelijskih.

## Funkcija 
[thumb|250px|Shematski dijagram LGN [primata.]]
Parvoćelijski neuroni vizuelnog sistema primaju impulse od patuljastih ćelija,  tipa ganglijskih ćelija mrežnjače, čiji aksoni izlaze iz optičkog trakta. Ove sinapse javljaju se u jednom od četiri leđna parvoćelijska sloja lateralnig genikulagtnog jezgra. Informacije iz svakog oka, odatle se drže odvojeno i nastavljaju se odvojeno do obrade u vidnoj kori. Električno kodirane vizuelne informacije napuštaju ove ćelije putem relejne ćelije u optičkoj radijaciji, putujući u primarnu vidnu koru, sloj 4C-β. Parvoćelijski neuroni su osjetljivi na boju,
, a sposobniji su za razlikovanje finih detalja od magnoćelijskih. Ove ćelije imaju veću prostornu rezoluciju, ali nižu privremenu rezoluciju od magnoćelijskih..

## Također pogledajte 
*Magnocelna ćelija
*Koniocelna ćelija
*Gigantske ćelije mrežnjačne ganglije

## Reference 
## Vanjski linkovi
* NIF Search - Parvocellular Cell via the Neuroscience Information Framework

Kategorija:Ljudske ćelije
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Kategorija:Talamus
Valkyrae

**Rachell Hofstetter** (fonetski: *Rejčel Hafstetā*; rođena 8. januara 1992), poznatija pod svojim pseudonimom **Valkyrae** (fonetski: *Valkirej*), američka je YouTube-strimerka i gejmerka njemačkih i filipinskih korijena. Trenutno strimuje i objavljuje videozapise na YouTubeu, dok je prije strimovala na Twitchu gdje ima približno 1 milion pratilaca. Rachell uglavnom igra razne igre, od pucačina kao Valorant ili Fortnite, do društvenih igara kao Fall Guys ili Among Us.

Valkyrae također živi zajedno sa svojim prijateljicama, poznatim strimerkama Pokimane, xChocoBars i starsmitten, te je član poznate eSports grupe *100Thieves*.

## Biografija 
Rachell je rođena u saveznoj državi Washington. Dok je pohađala društveni koledž, radila je u GameStopu. Započela je svoj gaming-kanal na Instagramu, a ubrzo je prešla na Twitch. Nakon što je prikupila veliki broj pratilaca, počela je objavljivati ​​videozapise o igrama na YouTubeu. Ona je prva ženska gejmerka i kreatorica sadržaja za 100Thieves, konkurentni američki eSports tim. Rachell je advokat žena u online-gamingu, ponekad igrajući igre u ženskim timovima. 13. januara 2020., Valkyrae je napustila Twitch radi ekskluzivnog ugovora sa YouTubeom.

## Nagrade i nominacije 
## Takmičenja 
## Također pogledajte 
* Pokimane
* Fortnite

## Reference 
Kategorija:Živi ljudi
Kategorija:Rođeni 1992.
Kategorija:YouTube ličnost
Gerlinde Kaltenbrunner

**Gerlinde Kaltenbrunner** (rođena 13. decembra 1970) austrijska je alpinistkinja. U augustu 2011, postala je druga žena u svijetu koja je ispenjala svih 14 osamhiljadaša i prva žena koja je to učinilaalpskim stilom (bez pomoći dodatnog kisika ili visokogorskih nosača). Godine 2012, zbog ovog uspjeha dobila je prestižnu nagradu za istraživača godine koju dodjeljuje National Geographic Explorer.

Rođena je u Kirchdorf an der Krems, Austrija. Kaltenbrunner je po obrazovanju medicinska sestra. Godine 2007. udala se za njemačkog alpinistu Ralfa Dujmovitsa, sa kojim se srela 2004. godine. Razveli su se 2015. Po načinu ishrane je veganka.

## Penjanje 
Interesovanje za penjanje pokazala je u ranoj mladosti. Sa 13 godina je imala ispenjane sve smjerove u lokalnom Sturzhahnu. Treniranje je nastavila u  Beču, učestvujući u brojnim skijaškim i penjačkim turama. U 32-oj godini je ispenjala svoj četvrti osamhiljadaš, Nanga Parbat. Tada je odlučila da se profesionalno bavi alpinizmom.

Zajedno sa Edurne Pasaban i Nives Meroi ona je jedna od samo tri žene koja ima uspone na svih 14 osamhiljadaša. Kaltenbrunner je jedina penjala bez dodatnog kisika. Uspon na Broad Peak 12. jula 2007, penjala je zajedno sa Edurne Pasaban. Od tada se između njih dvije razvio sportski rivalitet u trci za svih 14 osamhiljadaša koji je nekoliko godina plijenio pažnju među alpinistima. U toj trci učestvovala je koreanka Oh Eun-Sun koja je prva prijavila svih 14 uspona. Međutim, njen uspon na Kangchenjungu je osporen jer se naknadnom ekspertizom utvrdilo da se nije popela na vrh za samo nekoliko metara, u čemu ju je spriječilo nevrijeme, što je i ona kasnije sama priznala.

Augusta 2010, Fredrik Ericsson pridružio se Kaltenbrunner prilikom uspona na K2. Skliznuo je u dužini od 1.000 m i izgubio život. Kalterbrunner je prekinula daljnji uspon. Ona je inače imala šest neuspješnih pokušaja uspona na ovaj vrh. Tek u sedmom pokušaju, 23. augusta 2011 uspjela se ispenjati, čime je dovršila svoju listu osamhiljadaša.

## Reference 
Kategorija:Austrijski alpinisti
Kategorija:Rođeni 1970.
Kategorija:Biografije, Kirchdorf an der Krems
Kategorija:Osvajači svih osamhiljadaša
Kategorija:Osvajači Mount Everesta
Sportsko penjanje

**Sportsko penjanje** je mlada planinarska djelatnost, premda su penjački izazovi na razne načine bili sastavni dio planinarstva od samih početaka. Glavna obilježja sportskog penjanja su kratki penjački smjerovi ekstremne težine, treniranje i natjecanja između penjača na umjetnim stijenama u tri discipline (težinsko, brzinsko i boulder). Iziskuje vrhunsku uvježbanost i koncentraciju penjača, što se postiže redovnim treningom uz stručan nadzor.
## Slobodno penjanje 
Slobodno penjanje u suhim stijenama postaje nov izazov mnogih penjača 80-ih godina XX vijeka. To je takvo penjanje, kod kojeg se pri napredovanju ne koriste tehnička pomagala (klinovi, ljestve, manevriranje užetima i sl.) Pri svladavanju koriste se klin i uže dužih i
teških detalja samo kao preventiva za slučaj pada. Uže mora slobodno teći, a penjač se treba odmarati bez korištenja klina ili užeta. Slobodno penjanje ima za cilj samo svladavanje teškog detalja stijene, bez obzira na brzinu.

## Sportsko penjanje 
Kao logička posljedica razvoja slobodnog penjanja pojavila su se i natjecanja. Kombinacija slobodnog penjanja i takmičenja je sportsko penjanje. Uz snagu i vještinu  vrednuje se i brzina uz prisustvo određenih pravila sigurnosti, jer se velika pažnja poklanja sigurnosti penjača, upravo zbog ekstremnih teškoća uspona.

Sportski penjač svladava stijenu bez korištenja umjetnih hvatišta (klinova, merdevina i užeta), samo pomoću svojih prstiju ruku i nogu. Za napredovanje koristi isključivo prirodne ili vještačke neravnine. Kod ovakvog penjanja velika se pažnja poklanja sigurnosti penjača, upravo zbog ekstremnih teškoća uspona. U ovom sportu teži se prvenstveno težini, a manje visini uspona pa se visina stijene kreće od 8 do 30 m. Određena su i odgovarajuća pravila u okviru UIAA.

Penjač trenje ostvaruje pritiskom svojih prstiju ruku na glatku površinu stijene uz pomoć magnezija i korištenjem izvanrednih svojstava gume kojom su obložene lagane penjačke cipele (penjačice).
 
U novembru 1987. u Grenoblu je organizirano prvo prvenstvo svijeta i to u dvorani na umjetnoj stijeni. Dvorana koja može primiti 10.000 gledalaca u finalu je primila 12.000 gledalaca koji su promatrali i komentirali spektakularno natjecanje na 16 metara visokoj umjetnoj stijeni, čija je osnovna prepreka bila 4-metarski strop. Nastupilo je 120 takmičara iz cijelog svijeta.

## Oprema 
* Penjačice su obuća napravljena od raznih materijala i vibram gume. Povećavaju trenje između penjačevih stopala i stijene.
* Penjački pojas služi za osiguranje penjača prilikom pada, navezivanjem na uže.
* Uže se sastoji od jezgre i košuljice, te kontrolne niti. Koriste se dinamička užeta radi amortizacije pada, debljine od 9.1 do 11.0&nbsp;mm, dužine od 60 do 70 m. Uže mora imati UIAA oznaku. Do penjališta se nosi u torbi.
* Zamka je statično pomoćno uže, dužine 5–6 m. Koristi se za osiguranje prilikom samospuštanja.
* Gurtna raznih širina i dužina služi za izradu sidrišta, kod samospuštanja, samosiguranja. 
* Karabiner s maticom je metalni dio opreme koji služi kod izrade sidrišta i samospuštanja.
* Vrećica za magnezij i magnezij
* Penjačka kaciga
## Reference 
Kategorija:Alpinizam
The Scorpions

**Scorpions** je njemačka hard rock grupa koju je u Hannoveru 1965. osnovao gitarist Rudolf Schenker..
Od osnivanja ovog rok sastava, njihov muzički stil kretao se od hard rocka, heavy metala i glam metala do mekšeg roka. Najuspješniji period u njihovoj karijeri bile su 1980-e kada su komponirali neke od njihovih najvećih rok hitova poput *"Rock You Like a Hurricane"*, *"The Zoo"*, *"Big City Nights"*, *"No One Like You"* i balade *"Still Loving You"*, *"Send me an Angel"*, koje se još uvijek smatraju rok klasicima na međunarodnom nivou. Posebno uspješna bila je pjesma *"Wind of Change"*, koja predstavlja simboličnu himnu političkih promjena u istočnoj Evropi iz kasnih 1980-ih i ranih 1990-ih i rušenja Berlinskog zida, a istovremeno ostaje jedan od najprodavanijih singlova na svijetu sa preko 14 miliona primjeraka. Grupa Scorpions spada među najuspješnije i najdugovječnije sastave u historiji rok muzike sa više od 50 godina aktivnosti na muzičkoj sceni i preko 110 miliona prodatih ploča.[3] Godine 2009. dobili su nagradu *Echo Pop*, a 2010., Scorpionsi su nagrađeni zvijezdama i otiscima šaka članova ovog rok sastava na Hollywood's Rockwalk-u u Los Angelesu, priznanje koje se ukazuje najznačajnijim svjetskim pop, rok, blues i jazz umjetnicima.  Također, uvršteni su u Hall of Heavy Metal History 2017.

## Diskografija 
* Lonesome Crow
* Fly to the Rainbow
* In Trance
* Virgin Killer
* Taken by Force
* Lovedrive
* Animal Magnetism
* Blackout
* Love at First Sting
* Savage Amusement
* Crazy World
* Face the Heat
* Pure Instinct
* Eye II Eye
* Moment of Glory
* Unbreakable
* Humanity - Hour 1
* Sting in the Tail
* Return to Forever

## Reference 
Kategorija:Njemačke muzičke grupe
Kategorija:Muzičke grupe osnovane 1965.
Foveola

[thumb|200px|Shematski dijagram [žuta mrlja|žute mrlje mrežnjkače, sa perifoveom, parafoveom, foveom i kliničkom mrljom]] 
**Foveola** nalazi se unutar regije koja se naziva žuta mrlja, žućkastog dijela ljudske mrežnjače ispunjene fotoreceptorima. Foveola je promjera približno 0,35&nbsp;mm i leži u središtu foveje i sadrži samo čepiće i zonu Müllerovih ćelija u obliku konusa. U ovoj regiji je utvrđeno da su receptori za čepiće duži, tanji i gušće upakovani nego bilo gde drugde u mrežnjači, što omogućava toj regiji daje potencijal da ima najveću oštrinu vida u oku.

Središte foveole ponekad se naziva i umbo.

Anatomija foveole nedavno je ponovo istražena. 

Serijski semitin i ultratanji presjeci, te tomografija fokusiranog ionskog snopa (FIB) nađeni su kod 32 foveole majmuna (*Macaca fascicularis*) i ljudi. Zatim su serijski presjeci i FIB analiza korišteni za izradu 3D modela centralnih Müllerovih i fotoreceptorskih ćelija.

Otkriveno je da su kod majmuna vanjski segmenti središnjih foveolarnih čepića dvostruko duži od onih iz parafovelnih  i da ne idu potpuno paralelno sa upadnom svjetlošću. Jedinstvene Müllerove ćelije, prisutne su u središnjim foveolama (površine promjera 200&nbsp;μm), kod  ljudi i majmuna.

## Dodatne slike 

Retina-OCT800.png| OCT vremenskog domena makularnog područja mrežnjače na 800 nm, aksijalna rezolucija 3 µm
SD-OCT Macula Cross-Section.png| Skenirana slika presjeka makule spektralnog domena.
Macula Histology OCT.jpg|Histologija žute mrlje (OCT)
Retinography.jpg| Fotografija očnog dna koja prikazuje žutu mrlju kao mjesto s lijeve strane. Optički disk je područje s desne strane, gdje    konvergiraju krvni sudovi. Siva, difuzna mrlja u centru je sjena artefakta.

## Reference
## Vanjski linkovi
Kategorija:Ljudske ćelije
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Parafovea

**Parafovea**  ili  **parafoveinski pojas** je područje na mrežnjači koje okružuje *fovea centralis*  i dio je žute mrlje (*macula lutea*). Okružena je perifoveom.

## Učinak na čitanje 
Tokom čitanja, informacije unutar 1° (približno 6–8 znakova) od tačke fiksacije obrađuju se u foveinom vidu, dok informacije do vidnog ugla od 6° imaju koristi od parafoveinog pregleda. Studije su pokazale da ljudi mogu razlikovati slova riječi u fovei i blizu parafoveje (njen dio koji je najbliži fovei), ali ne i na vanjskim rubovima parafoveje. U jezicima koji čitaju slijeva nadesno, riječ koja se nalazi desno od fiksirane riječi poznata je kao parafoveina riječ.  Prednost parafoveinog pregleda posreduje se i time koliko je riječ u parafoveji česta, s rjeđim riječima koje pružaju manje smanjeno trajanje fiksacije, kada dosegnu foveinu fiksaciju. As the clarity of information in the parafovea is not as great as in the fovea, the SWIFT model of eye movements in reading, while allowing for parallel processing, accounts for this difference by assigning the parafoveal less processing power the further away it is from the foveal fixation. Uticaj parafoveinog pregleda pronađen je i za emocijske scene predstavljene u parafoveji, s tim što ljudi vjerovatnije preusmjeravaju svoju tačku fiksacije na emocijske podražaje, nego na neutralne, kada su obje opcije predstavljene preko parafoveje.
## Dodatne slike

Macula lutea.svg| Shematski dijagram žute mrlje mrežnjače, sa perifoveom, parafoveom, foveom i kliničkom mrljom 
Retina-OCT800.png| OCT vremenskog domena  područja žute mrlje mrežnjače na 800 nm, aksijalna rezolucija 3 µm
SD-OCT Macula Cross-Section.png| Skenirani presjek spektarskog domena žute mrlje
Macula Histology OCT.jpg|Histologija žute mrlje (OCT)
Retinography.jpg| Fotografija fundusa, sa žutom mrljom s lijeve strane. Optički disk je područje s desne strane gdje konvergiraju krvni sudovi. Siva, difuzna mrlja u centru je sjena artefakta. 

## Također pogledajte
* Očni pokreti
* Mrežnjača
* Žuta mrlja

## Reference
## Vanjski linkovi
Kategorija:Ljudske ćelije
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Perifovea

**Perifovea** je područje na mrežnjači, koje okružuje parafoveu i foveu i dio je žute pjege (*macula lutea*). Perifovea je pojas koji pokriva radijus od 10° oko foveje i širok je 1,5 mm. Perifovea se završava tamo gdje prestaje Henleov sloj vlakana i ganglijske ćelije postanu jednoslojne.

## Dodatne slike

Macula lutea.svg|Shematski dijagram žute pjege mrežnjače, sa perifoveom, parafoveom, fovom i kliničkom pjegom
Retina-OCT800.png| OCT vremenskog domena mrljinog područja mrežnjače na 800 nm, aksijalna rezolucija 3 µm
SD-OCT Macula Cross-Section.png|Spectral-Domain OCT macula cross-section scan.
File:Macula Histology OCT.jpg|alt=macula histology (OCT)|Histologija žute mrlje (OCT)
Retinography.jpg|Fotografija  fundusa sa žutom mrljom kao pjegom na lijevoj strani. Optički disk je područje s desne strane gdje konvergiraju krvni sudovi Siva, difuznija mrlja u centru je sjena artefakta 

## Također pogledajte
* Mrežnjača
* Žuta mrlja
* Parafovea

## Reference
## Vanjski linkovi
Kategorija:Ljudske ćelije
Kategorija:Oko 
Kategorija:Ljudske ćelije
Kategorija:Oko
Kategorija:Čula
Kategorija:Anatomija čovjeka
Kategorija:Anatomija životinja
Optička čaša (anatomija)

**Optička čaša** je bijelo područje poput čašice u središtu optičkog diska.

Odnos veličine optičke čašice i optičkog diska (omjer čašice i diska ili C/D) jedna je od mjera koja se koristi u dijagnozi glaukoma. Različiti C/D mogu se mjeriti vodoravno ili okomito kod istog pacijenta. C/D se jako razlikuju u zdravih osoba. Međutim, veći okomiti C/D ili onaj koji se vrlo razlikuju između očiju mogu izazvati sumnju na glaukom. C/D koji se okomito povećava mjesecima ili godinama također upućuje na sumnju u glaukom.

## Reference
## Vanjski linkovi
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Dodatne očne strukture

**Dodatne očne strukture** ili **pomoćne očne strukture** su zaštitne i potporne strukture (adneksi) oka, uključujući obrvu, očni kapak, i suzni aparat. Obrve, kapci, trepavice, suzne žlijezde i drenažni aparati igraju presudnu ulogu u pogledu zaštite jabučice, podmazivanja i smanjenja rizika od očne infekcije. The adnexal structures also help to keep the cornea moist and clean.

Jedan izvor definira "očne adnekse" kao orbitu, konjunktivu i očni kapak. Orbita i vanočni mišići pomažu u nesmetanom kretanju očne jabučice.

## Obrve 
Obrva je područje gustih, kratkih dlačica iznad oka. Glavna funkcija je sprečavanje da znoj, voda i ostali ostaci padnu u oko, ali su također važne za ljudsku komunikaciju i izraz lica.

## Kapak 
thumb|200px|Anatomija ljudskog kapka
Kapak je tanak nabor kože koji pokriva i štiti oko. U pokretima kapka pomaže mišić  *musculus levator palpebrae superioris*. Ljudski kapak ima niz trepavica duž ruba, što pomaže u zaštiti oka od prašine i stranih ostataka. Glavna funkcija kapka je održavanje rožnjače vlažnom i čistom.

## Konjunktiva ili vežnjača
Konjunktiva je tkivo koje podstavlja unutrašnjost kapaka i pokriva bionjaču. Sastoji se od nekratiniziranog, slojevitog skvamoznog epitela s peharastim ćelijama i slojevitog stubastog epitela. Konjunktiva je u osnovi prozirna, a bijela boja koju vidimo zapravo je bionjačina.

## Suzni aparat 
thumb|220px|**Suzni aparat desnog oka**: 
a – Suzna žlijezda, 
b – Suzno jezerce 
c – Gornji suzni kanal 
d – Suzna vrećica 
e – Donja suzna papila 
f – Donji suzni kanal 
g – Suznonosni kanal

**Suzni aparat** je fiziološki sistem koji sadrži orbitnu strukturu za proizvodnju i odvod suza. Sadrži:
* Suzna žlijezda, koja izlučuje suze, a njeni izvodni kanali, tekućinu prenose na površinu ljudskog oka; to je serozna žlijezda smještena u suznoj jami, u obliku **J**;
* Suzni kanal, suzna vreća i nosnosuzni kanal, kojim se tečnost prenosi u šupljinu nosa, prazneći se naprijeds-dolje od donje nosne školjke iz nosnosuznog kanala;
* Inervacija suznog aparata uključuje i opskrbu simpatički kroz karotidni pleksus živaca oko unutrašnje karotidne arterije i parasimpatički iz suznog jezgra facijalnog živca.

## Orbita 
Orbita je šupljina ili lobanjskoj duplji u kojoj se nalazi oko i njegovi dodaci. Kod odraslog čovjeka volumen orbite je oko 30 ml, od čega oko zauzima  6,5 ml. Orbita pomaže u glatkoj rotaciji očne jabučice.

## Reference
## Vanjski linkovi
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Kapsula sočiva

**Kapsula sočiva** je komponenta očne jabučice. To je bistra, membranska struktura, sastavljena od kolagena IV i laminina , koja je prilično elastična, što je kvalitet koji je održava pod stalnom napetošću. Kao rezultat, sočivo prirodno teži ka zaobljenijoj ili zaokruženijoj konfiguraciji, obliku koji mora poprimiti da bi oko imalo fokus na bliskoj udaljenosti. Kapsula sočiva je najdeblja bazna membrana u tijelu.

Kapsula sočiva normalno služi kao difuzijska barijera. Propusna je za spojeve s niskom molekulskim težinama, ali ograničava kretanje velikih koloidnih čestica.

### Vaskularna kapsula sočiva 
Tokom razvoja fetusa,  vaskularna kapsula sočiva (*tunica vasculosa lentis*) razvija se iz mezenhima koji okružuje sočivo. Oksigeniranu krv dobija iz hijaloidne arterije. Ova opskrba krvlju polahko se smanjuje i vaskularna kapsula nestaje prije rođenja. Nestanak prednje vaskularne kapsule sočiva koristan je za procjenu gestacijske dobi.

## Funkcija 
Kapsula pomaže sočivu da dobije sferni oblik.

### Akomodacija
U normalnum okolnostima, kada su cilijarni mišići u opuštenom stanju, zonule će povući kapsulu. Zbog ove zonulske napetosti, prednja površina sočiva postaje ravna. Kada se cilijarni mišići stegnu, ova napetost će se smanjiti, omogućavajući sočivima da poprime sferičniji oblik. Ova promjena oblika povećava cjelokupnu moć oka i osobe će moći jasno vidjeti izbliza. Proces promjene snage sočiva da bi se jasno vidjelo, poznat je kao akomodacija.

### Zaštita leće 
Rani embrionski razvoj kapsule sočiva daje njegovom materijalu  imunsku privilegiju. Također će pomoći u zaštiti sočiva od virusa i bakterija.

Česte komplikacije operacije katarakte su opacifikacija stražnje kapsule i njeno puknuće.

## Također pogledajte
*Leća

## Reference
## Vanjski linkovi
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Anel Ahmedhodžić

**Anel Ahmedhodžić** jest bosanskohercegovački nogometaš koji nastupa za nizozemski klub Feyenoord, a igrao je i za reprezentaciju Bosne i Hercegovine.

## Klupska karijera 
### Početak 
Kao petogodišnjak je počeo trenirati nogomet u rodnom gradu. Prošao je sve omladinske selekcije u Malmöovoj akademiji. Nakon provedenih 12 godina u rodnom gradu prešao je u Nottingham Forest. Svoj profesionalni debi u Championshipu za *crvene* upisao je 30. decembra 2017. na utakmici protiv Newcastle Uniteda.

### Karijera u Malmeu i pozajmica u danski Hobro 
Početkom 2019. godine odlučio se vratiti u matični klub, gdje je odigrao samo jednu utakmicu. Ubrzo se dogodila nova selidba, ali ovaj put u susjednu Dansku. Ahmedhodžić je u drugom nastupu za Hobro postigao svoj prvijenac u profesionalnom nogometu te se ustalio u početnih 11 danske ekipe.

U januaru 2020. se ponovo vratio u Malmö, te je ovaj povratak za njega značio više minuta u dresu *nebesko-plavih.* U aprilu 2020. potpisao je novi ugovor koji ga za Malmö veže do 2023.

## Reprezentativna karijera 
### Švedska reprezentacija 
S napunjenih 16 godina obukao je dres U-16 švedske reprezentacije gdje je nastupio u 10 utakmica. Nakon 33 nastupa za mlađe kategorije je došao do U-21 reprezentacije.

Poslije odigranih sedam utakmica u dresu Švedske dobio je poziv švedskog selektora, Jannea Andersona, za prijateljske utakmice protiv Moldavije i Kosova.

Seniorski debi upisao je 9. januara 2020. u pobjedi Švedske protiv Moldavije rezultatom 1–0, dok je utakmicu protiv Kosova ispratio s klupe za rezerve.

### Promjena sportskog državljanstva 
U septembru 2020. godine FIFA je odobrila zahtjev Nogometnog saveza Bosne i Hercegovine o promjeni sportskog državljanstva ovog igrača. Krajem tog mjeseca je dobio poziv za utakmice protiv reprezentacije Sjeverne Irske, Holandije i Poljske.

Prvi nastup za bosanskohercegovačku reprezentaciju upisao je 8. oktobra u utakmici protiv Sjeverne Irske koju su *Zmajevi* izgubili na penale rezultatom 3–4.

## Nagrade 
### Klub 
#### Malmö FF 
* Allsvenskan: 2020, 2021.

### Individualno 
* Štoper godine u Allsvenskanu: 2020.
* Tim sezone u Championshipu: 2022/23.
* PFA tim godine: Championship 2022/23.

## Reference 
## Vanjski linkovi 
* Profil na *Transfermarktu*

Kategorija:Rođeni 1999.
Kategorija:Živi ljudi
Kategorija:Biografije, Malmö
Kategorija:Bosanskohercegovački nogometaši
Kategorija:Švedski nogometaši
Kategorija:Nogometaši Malmöa FF
Kategorija:Nogometaši Nottingham Foresta
Kategorija:Nogometaši Hobra
Kategorija:Nogometaši Girondins Bordeauxa
Kategorija:Nogometaši Sheffield Uniteda
Kategorija:Nogometaši Feyenoorda
Kategorija:Bosanskohercegovački sportisti 21. vijeka
Staklasta komora

**Staklasta komora** je očni prostor koji zauzima staklaste tečnost.

## Struktura 
Unutar oka kičmenjaka postoje tri komore: prednja, stražnja i staklasta. Važno je napomenuti da se oko također može klasificirati kao da ima dvije šupljine: prednju i stražnju. I prednja i stražnja komor nalaze se unutar prednje šupljine, dok se staklasta komora nalazi u prednjoj komori. Najbolji način za razlikovanje dvije šupljine je upotreba sočiva kao tačke razdvajanja. Staklovina je najveća od tri komore i nalazi se iza sočiva i ispred vidnog živca. Ova komora je ispunjena gustom, bistrom supstancom sličnom gelu koja se naziva staklasta tekućina (takođee staklasto tijelo). Tečnost  ima presudnu ulogu u podupiranju stražnje strane sočiva.

## Funkcija 
Tečnost staklastog tijela, zajedno s potpornim lećama, također funkcionira u održavanju oblika cijele staklene komore i stražnje šupljine. Nužno je da oko ostane pravilnog oblika, kako bi se osiguralo da se svjetlost koja prolazi kroz sočivo i tečnost mogu pravilno usredotočiti na mrežnjaču. Sastav tečnosti je 99% vode i ne sadrži ćelije, pa svjetlost može efikasno proći bez odbijanja. Često se smatra da je tečnost vrsta tečne leće koja dalje fokusira svjetlost koja je već prošla kroz sočivo na putu prema mrežnjači.

## Također pogledajte
*Staklasto tijelo

## Reference
## Vanjski linkovi
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Prednji segment očne jabučice

**Prednji segment** ili **prednja šupljina** je prednja trećina oka koja uključuje strukture ispred staklaste tečnosti. Tu su: rožnjača, šarenica, cilijarno tijelo i očna leća.

Unutar prednjeg segmenta nalaze se dva prostora ispunjena tečnošću:
* prednja očna komora između stražnje površine rožnjače (tj. endotela rožnjače) i šarenice.
* stražnja očna komora između šarenice i prednje strane staklastog tijela.

Vodena tečnost ispunjava ove prostore u prednjem segmentu i pruža hranljive sastojke okolnim strukturama.

Neki oftalmolozi i optometristi specijalizirali su se za liječenje i upravljanje poremećajima i bolestima prednjeg.

## Također pogledajte
*Stražnji segment očne jabučice

## Reference
## Vanjski linkovi
* 

Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Stražnji segment očne jabučice

**Stražni segment** ili **stražnja šupljina** su  dvije stražnje trećine oka, koje uključuje prednju hijaloidnu membranu i sve optičke strukture iza nje: staklasta tečnost, mrežnjača, sudovnjača i očni živac. Dio stražnjeg segmenta vidljiv tokom oftalmoskopije (ili fundoskopije) ponekad se naziva i stražnji pol, ili fundus. Neki oftalmolozi se specijaliziraju za liječenje i upravljanje poremećajima i bolestima stražnjeg očnog segmenta.

U nekih životinja mrežnjača sadrži reflektirajući sloj (tapetum lucidum) koji povećava količinu svjetlosti koju svaka fotosenzibilna ćelija opaža, odražavajući svjetlost iz oka, omogućavajući životinji da bolje vidi u uvjetima slabog osvjetljenja.

## Također pogledajte
* Prednja očna komora
* Staklasta komora.

## Reference
## Vanjski linkovi
* 

Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Višeslojni pločasti epitel

**Višeslojni pločasti epitel**, **stratificirani pločasti epitel** ili **stratificirani skvamozni epitel**, sastoji se od pločastih (skvamoznih, spljoštenih) epitelnih ćelija raspoređenih u slojevima na baznoj membrani. Samo je jedan sloj u kontaktu s osnovnom membranom; ostali slojevi se međusobno lijepe kako bi održali strukturni integritet. Iako se ovaj epitel naziva pločastim, mnoge ćelije u slojevima možda neće biti spljoštene; to je zbog konvencije o imenovanju epitela prema tipu ćelija na površini. U dubljim slojevima ćelije mogu biti stubaste, cilindrične ili kuboidne.

U ovakvim epitelima, ne postoje međućelijski prostori. Ova vrsta epitela vrlo je pogodna za tjelesna područja koja su podvrgnuta stalnoj abraziji, jer se najdeblji slojevi mogu uzastopno odvajati i zamijeniti prije nego što se izloži bazna membrana.

Ovaj epitel tvori vanjski sloj kože i unutrašnju sluznicu usta, jednjaka i vagine.

## Struktura
### Nekeratinizirani
Nekeratinizirane površine moraju se održavati vlažnim, putem tjelesnih sekreta,  kako bi se spriječilo njihovo isušivanje.

Primjeri nekeratiniziranog slojevitog skvamoznog epitela uključuju neke dijelove usne šupljine, očnu konjunktivu, jednjak, vanjske ženske genitalije i vaginu.

Čak i nekeratinizirane površine, koje se sastoje od keratinocita, imaju manji površinski keratinizirani sloj različite debljine, ovisno o starosti epitela i oštećenjima koja je pretrpio.

### Keratinizirani
Keratinizirane površine zaštićene su od apsorpcije, proteinom keratina. Keratinizirani epitel ima na površini nataložen keratin, koji ga čini nepropusnim i suhim.
Primjeri keratiniziranog slojevitog skvamoznog epitela uključuju kožu, epidermu dlanova i tabana
, i žvačnu sluznicu.

## Dodatne slike

Illu epithelium.jpg|Epitel
Barretts_alcian_blue.jpg|Mikrografija normalnog višeslojnog pločastog epitela (desno) i metaplaznog epitela Barrettovog jednjaka (lijevo). alcijska plava boja
Stratified suqamous epithelium animated.gif| Nekeratinizirani višeslojni pkočasti epitel, slika naglašava epitelna jedra, ostatak epitelnog sloja, ispod vezivnog tkiva i drugih epitela 

## Reference
## Vanjski linkovi
Kategorija:Ljudske ćelije
Kategorija:Tkiva
Kategorija:Histologija
Kategorija:Epitel
Ledeni oblak

mini|Ledeni oblaci ( cirrusi ) na Marsovom nebu.

**Ledeni oblak** je koloid ledenih čestica rasutih u zraku. Izraz se koristi za označavanje oblaka koji se sastoje od vodenog leda i leda od ugljik-dioksida na Marsu. Takvi oblaci mogu biti dovoljno veliki i gusti da bacaju sjene na površinu Marsa.

Marsova atmosfera većinu godine ima ledene oblake vodenog leda. Oblaci u ekvatorijalnom području između 10 i 30 kilometara iznad površine Marsa apsorbiraju infracrvenu svetlost emitovanu sa površine tokom dana. To su relativno prozirni oblaci, poput tankih cirusa na Zemlji. Ipak, apsorpcija ovih oblaka dovoljna je da svakodnevno zagrijava srednje slojeve atmosfere.

Ledeni oblaci na Marsu važna su komponenta hidrološkog ciklusa, kao i ukupnog planetarnog klimatskog sistema.

Neki oblaci na Zemlji mogu sadržavati čestice leda, poput cirrusa.

## Također pogledajte 
* IceCube (svemirska letelica), satelit koji se koristi za mapiranje ledenih oblaka

## Izvori 
## Vanjski linkovi 
* Web stranica Mars Pathfinder o oblacima, zalascima i izlascima sunca

Kategorija:Oblaci
Matvej Gusev

**Matvej Matvejević Gusev** (rus. Matvey Matveevich Gusev) (28. novembar 1826., Vyatka, Rusija &#x2013; 22. april 1866., Berlin, Njemačka ) bio je ruski astronom.

Po završetku Univerziteta u Kazanju (1847.) predavao je fiziku i fizičku geografiju. 1851. godine učestvovao je u ekspediciji za posmatranje potpune pomrčine Sunca u Berdjansku. Radio je u opservatoriji Pulkovo u blizini St. Peterburga od 1850. do 1852., a zatim na opservatoriji u Vilniusu kao pomoćnik direktora.

1860. osnovao je prvi naučni časopis posvećen matematici i fizici u Rusiji: *Vestnik matematicheskikh nauk* ( ). Postao je direktor opservatorije u Vilniusu 1865.

Prvi je dokazao nesferičnost Mjeseca, zaključivši 1860. da je izdužen u smjeru Zemlje. Smatra se jednim od pionira u upotrebi fotografije u astronomiji, snimajući Mjesec i Sunce - uključujući sunčeve pjege - dok je radio na opservatoriji u Vilniusu.

Umro je u Berlinu, u Njemačkoj, 1866. godine. Glavni krater na Marsu nazvan je po njemu krater Gusev, a krater je poznat kao mjesto slijetanja Marsovog rovera *Spirita*.

## Reference 
Kategorija:Ruski naučnici
Kategorija:Rođeni 1826.
Kategorija:Umrli 1866.
Fibrozni omotač očne jabučice

**Vlaknasti ili fibrozni omotač očne jabučice** čine bionjača i rožnjača; bionjača je neprozirna i čini stražnjih pet šestina omotača,  a rožnjača je prozirna i čini prednju šestinu.

Za zajednički opis upotrebljava se termin  "korneosklera" (=rožnobionjača).

## Reference 
## Vanjski linkovi
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja
Areostacionarna orbita

**Areostacionarna orbita** ili **areosinhrona ekvatorijalna orbita** (ukratko **AEO**) je kružna areosinhrona orbita u ekvatorijalnoj ravnini Marsa oko 17.032&nbsp;km (10.583 milje) iznad površine, bilo koja tačka u kojoj kruži oko Marsa u istom smjeru i s istim orbitalnim vremenom kao i površina Marsa. Koncept areostacionarne orbite sličan je konceptu geostacionarne orbite. Prefiks *areo-* proizlazi iz Ares, grčkog boga rata i pandan rimskog boga Marsa, sa kojim je planeta povezana. Moderna grčka riječ za Mars je *Άρης* (Aris).

Do danas nijedan umjetni satelit nije postavljen u ovu orbitu, ali ovo zanima pojedine naučnike koji predviđaju buduću telekomunikacionu mrežu za istraživanje Marsa. Asteroid ili svemirska stanica koja se nalazi u areostacionarnoj orbiti takođe bi se mogla koristiti za izgradnju Marsovskog svemirskog lifta za upotrebu u prijenosima ljudi između površine Marsa i orbite.

## Formula 
Orbitalna brzina (koliko se brzo satelit kreće kroz svemir) izračunava se množenjem ugaone brzine satelita s radijusom orbite:

: R_{syn} = \sqrt[3]
: G = Gravitaciona konstanta
: m 2 = masa nebeskog tijela
: T = period rotacije tijela

Koristeći ovu formulu, može se pronaći geostacionarno-analogna orbita objekta u odnosu na dato tijelo, u ovom slučaju Mars (ovaj tip orbite gore naziva se areostacionarna orbita ako je iznad Marsa).

Masa Marsa je 6,4171 × 1023 kg, a zvjezdano razdoblje 88 642 sekunde. Sinkrona orbita tako ima radijus od 20.428&nbsp;km (12693&nbsp;mi) od središta mase Marsa, pa se stoga areostacionarna orbita može definirati kao približno 17.032&nbsp;km iznad površine ekvatora Marsa.

## Održavanje položaja u orbiti 
Bilo koji sateliti u areostacionarnoj orbiti patiće od povećanih troškova održavanja položaja u orbiti, jer se Marsov Clarkov pojas nalazi između orbita dva Marsova prirodna satelita . Fobos ima srednji poluprečnik od 9.376&nbsp;km, a Deimos ima srednji poluprečnik od 23.463&nbsp;km. Neposredna blizina Fobosove orbite (duže od dva mjeseca) izazvat će neželjene efekte orbitalne rezonance koji će postepeno pomicati orbitu areostacionarnih satelita.

## Također pogledajte 
* Geostacionarna orbita
* Areosinhrona orbita
* Lista orbita

## Reference 
Kategorija:Astrometrija
Kategorija:Nebeska mehanika
Svjetsko prvenstvo u biatlonu 1987 – štafeta (žene)

**Utrka u štafeti na 3 × 5&nbsp;km** na Svjetskom prvenstvu u biatlonu 1987. za žene održana je 28. februara 1987. u finskom gradu Lahtiju. Po četvrti put uzastopno nakon SP 1984., SP 1985. i SP 1986. godine pobijedila je sovjetska štafeta.

## Države učesnice 
*  (3)
*  (3)
*  (3)

## Rezultati 
Nastupile su 9 biatlonki iz 3 države.

## Reference
Kategorija:Svjetsko prvenstvo u biatlonu 1987.
Svjetsko prvenstvo u biatlonu 1988 – štafeta (žene)

**Utrka u štafeti na 3 × 5&nbsp;km** na Svjetskom prvenstvu u biatlonu 1988. za žene održana je 19. februara 1988. u francuskom gradu Chamonixu. Po peti put uzastopno nakon SP 1984, SP 1985, SP 1986. i SP 1987. godine pobijedila je sovjetska štafeta.

## Države učesnice 
*  (3)
*  (3)
*  (3)

## Rezultati 
Nastupile su 33 biatlonke iz 11 država.

## Reference
Kategorija:Svjetsko prvenstvo u biatlonu 1988.
Sterol

**Sterol** je hemijski spoj sa formulom , čija je molekula izvedena iz gonan, zamjenom  atoma vodik s pozicije 3 hidroksilnom grupom. Zato je ovo alkohol gonana.

Naziv se također koristi generički za spojeve koji su iz njega izvedeni, zamjenom nekih hemijskih grupa za neki od atoma vodonika ili modificiranjem veza u prstenu.

Ovi **steroli**ili **steroidni alkoholi** su podgrupa steroida i važna klasa organskih molekula. Prirodno se javljaju u biljkama, životinjama i gljivama, a mogu ih proizvesti i neke bakterije (međutim vjerovatno s različitim funkcijama). Najpoznatiji tip životinjskog sterola je holesterol, koji je od vitalne važnosti za strukturu ćelijske membrane i funkcionira kao preteča topivih vitamina i steroidnog hormona topivih u mastima.

Dok su tehnički alkoholi, steroli su biohemijski klasificirani kao lipidi  (masti s u širem smislu pojma).

[thumb |250px| Skelet gonana, sa numeriranjem atoma ugljika prema preporukama [IUPACa]]

## Tipovi 
Steroli biljaka nazivaju se **fitosteroli**, a životinja **zoosteroli**. Najvažniji zoosterol je holesterol; značajniji fitosteroli uključuju kampesterol, sitosterol i stigmasterol. Ergosterol je sterol prisutan u ćelijskoj membrani gljiva, gdje ima ulogu sličnu holesterolu u životinjskim ćelijama.

## Uloga u biohemiji 
Steroli i srodni spojevi imaju bitnu ulogu u fiziologiji eukariotskih organizama. Naprimjer, holesterol je dio ćelijske membrane kod životinja, gdje utiče na fluidnost ćelijske membrane i služi kao sekundarni glasnik u signalima za razvoj. Kod ljudi i drugih životinja, kortikosteroidi,  kao što je kortizol,  djeluju kao signalni spojevi u ćelijskoj komunikaciji i općem metabolizmu. Steroli su uobičajene komponente ulja za ljudsku kožu.

### Fitosteroli i dodaci hrani 
Fitosteroli, poznatiji kao biljni steroli, pokazali su u kliničkim ispitivanjima da blokiraju mjesta apsorpcije holesterola u ljudskom crijevu, pomažući tako u smanjenju apsorpcije holesterola u ljudi. Do sada ih je odobrila američka Uprava za hranu i lijekove za upotrebu kao dodatak prehrani; međutim, postoji određena zabrinutost da oni mogu blokirati apsorpciju. ne samo holesterola, već i drugih važnih hranjivih sastojaka. Američko udruženje za srce preporučilo je da dopunske biljne sterole uzimaju samo oni kojima je dijagnosticiran povišen holesterol, a posebno je preporučilo da ih ne uzimaju trudnice ili dojilje.

Preliminarna istraživanja su pokazala da fitosteroli mogu imati antikancerogeno dejstvo.

## Hemijska klasifikacija i struktura 
Steroli su podskupina steroida s hidroksilnom grupom na 3-položaju A-prstena. Oni su amfireaktivni lipidi sintetizoirani iz acetil-koenzima A, putem HMG-CoA reduktaza. Ukupna molekula je prilično ravna. Hidroksilna grupa na A-prstenu je polarna. Ostatak alifatskog lanca je nepolaran.

## Također pogledajte
* Holesterol
* Ergosterol
* Hopanoidi
* Hidroksisteroid
* Fitosterol
* Steroidi
* Zoosterol

## Reference 
## Dopunska literatura
* 

## Vanjski linkovi
* Sterols  Cyberlipid.org


Kategorija:Alkoholi
Kategorija:Organska hemija
Kategorija:Prirodni materijali
Dennis Hadžikadunić

**Dennis Hadžikadunić** (rođen 9. jula 1998. u Malmeu, Švedska) jest bosanskohercegovački nogometaš koji nastupa za ruski Rostov i nogometnu reprezentaciju Bosne i Hercegovine.

## Klupska karijera 
### Početak karijere 
Hadžikadunićem je nogometnu karijeru započeo u rodnom Olympicu, te se 2012. priključio akademiji Malmea. U septembru 2016. potpisao je prvi profesionalni ugovor sa tim klubom. Iste godine je osvojio prvi trofej sa Malmeom. Četiri dana kasnije je debitovao u utakmici protiv Geflea sa 18 godina.

U januaru 2018. je otišao na pozajmicu u Trelleborgs FF i tamo je ostao do kraja sezone.

### Transfer u Rostov 
12. jula 2018. je potpisao petogodišnji ugovor sa ruskim Rostovom. Za ruski klub debitovao je 10. novembra u utakmici protiv Dinama iz Moskve. Dana 9. jula 2020. je u porazu protiv Ufe postigao svoj prvi profesionalni gol.

## Reprezentativna karijera 
Odigrao je po 15 utakmica za švedsku U-17 i U-19 reprezentaciju. Prvi nastup za švedsku U-21 reprezentaciju upisao je u pobjedi protiv Turske u kvalifikacijama za evropsko prvenstvo u Alanji. Hadžikadunić je prošao sve omladinske selekcije švedske nogometne reprezentacije, ali uprkos tome odlučio je u budućnosti nastupati za bosanskohercegovačku nogometnu selekciju.

U septembru 2020. FIFA je odobrila njegov zahtjev za promjenu sportskog državljanstva. Istog mjeseca je dobio poziv Dušana Bajevića za utakmice protiv Sjeverne Irske, Nizozemske i Poljske.

Prvi meč u dresu bosanskohercegovačke reprezentacije odigrao je 11. oktobra u remiju protiv reprezentacije Nizozemske.

## Privatni život 
Otac mu je iz Doboja, a majka iz Sarajeva.

## Reference 
Kategorija:Rođeni 1998.
Kategorija:Bosanskohercegovački nogometaši
Kategorija:Biografije, Malmö
Kategorija:Švedski nogometaši
Kategorija:Bosanskohercegovački sportisti 21. vijeka
Kategorija:Švedski sportisti 21. vijeka
Kategorija:Živi ljudi
Kategorija:Nogometaši Rostova
Kategorija:Nogometaši Malmöa FF
Kategorija:Nogometaši RCD Mallorke
Kategorija:Nogometaši HSV-a
Kategorija:Nogometaši Sampdorije
Spisak oružja i opreme Kopnene vojske Sjedinjenih Američkih Država

## Pištolji
## Automati
## Automatske puške i karabini
## Sačmarice
## Mitraljezi
## Snajperske puške
## Bacači granata
### Raketni bacači
## Tenkovi
## Oklopna vozila
### Artiljerija
### Protivoklopno oružje
### PVO
## Pomoćna vozila
## Inžinjerska vozila
## Zrakoplovi
## Reference
Kategorija:Vojska Sjedinjenih Američkih Država
Svjetsko prvenstvo u ekstremnim skokovima u vodu 2017 – muškarci

Takmičenje u ekstremnim skokovima u vodu za muškarce na Svjetskom prvenstvu u ekstremnim skokovima u vodu 2017. održano je 28. i 30. jula. Takmičari su izveli po četiri skoka s visine 27 m.

## Rezultati 
Prve dvije serije održane su 28. jula u 14:30, a druge dvije 30. jula u 12 sati.

## Reference 
Muškarci
Fitosterol

[thumb|250px|[Beta-sitosterol.]]
[thumb|250px|[Ergosterol.]]
thumb|250px|Nomenklatura strukture skeleta steroida
**Fitosteroli**, koji obuhvataju biljne sterole i stanole, su fitosteroidi, slični holesterolu, koji se javljaju u biljkama i variraju samo u ugljikovim bočnim lancima i / ili u prisustvu ili odsustvu dvostruke veze, Stanoli su zasićeni steroli, koji nemaju dvostruke veze u strukturi sterolnog prstena, Identificirano je više od 200 sterola i njima srodnih spojeva, Slobodni fitosteroli ekstrahirani iz ulja su netopivi u vodi, relativno netopivi u ulju i topljivi u alkoholima.

Hrana obogaćena fitosterolom i dodaci prehrani prodaju se već decenijama,

## Struktura 
Lijeva molekula je β-sitosterol, Nomenklatura za steroidni kostur je s desne strane,
* Uklanjanjem ugljika 242, dobija se kampesterol,
* Uklanjanjem ugljika 241 i 242, dobija se holesterol,
* Uklanjanjem vodika od ugljika 22 i 23 dobija se stigmasterol (stigmasta-5,22-dien-3β-ol),
* Hidrogeniranjem dvostruke veze između ugljika 5 i 6 dobija se β - sitostanol (stigmastanol),
* Hidrogeniranjem dvostruke veze između ugljika 5 i 6 i uklanjanjem ugljika 242, dobija se kampestanol, 
* Uklanjanje ugljika 242 i vodika od ugljika 22 i 23  i invertovanje stereohemijske konformacije na C-24 daje brasikasterol (ergosta-5,22-dien-3β-ol)
* Dalje uklanjanje vodika od ugljika 7 i 8 iz brasikasterola daje ergosterol (ergosta-5,7,22-trien-3β-ol), Važno: Ergosterol nije biljni sterol, To je komponenta membrana gljivnih ćelija, imajući kod njih istu funkciju koju holesterol ima u životinjskim ćelijama,
* Esterifikacija hidroksilne grupe na ugljiku 3 masnim/organskim kiselinama ili ugljikohidratima rezultira biljnim sterol-esterima, tj, oleatima, ferulatima i (acil) glikozidima,
* Zapravo, lupeol je triterpenoid, a ne striktno sterol; to nije gonan,

## Prehrambeni fitosteroli
Najbogatiji prirodni izvori fitosterola su biljna ulja i proizvodi od njih, Steroli mogu biti prisutni u slobodnom obliku i kao estri masnih kiselina i glikolipidi, Vezani oblik se obično hidrolizira u tankom crijevu pomoću enzima gušterače,  Neki od sterola uklanjaju se tokom koraka dezodorizacije rafiniranog ulja i masti, ali, međutim, ne mijenja se njihov relativni sastav, Steroli su stoga korisno sredstvo za provjeru autentičnosti,

Kao uobičajeni izvor fitosterola, od  biljnog ulja razvijeni su kao proizvodi kao što je margarin,  koji naglašavaju sadržaj fitosterola,

Unos prirodnih fitosterola kreće se između ~ 200–300&nbsp;mg/dan, ovisno o prehrambenim navikama, Specially designed vegetarian experimental diets have been produced yielding upwards of 700&nbsp;mg/day, Fitosteroli koji se najčešće javljaju u prehrani ljudi su β-sitosterol, kampesterol i stigmasterol, The most common plant *stanols* in the human diet are sitostanol and campestanol, which combined make up about 5% of dietary phytosterol,

## Reference 
Kategorija:Steroli
Kategorija:Alkoholi
Kategorija:Prirodni materijali
Kategorija:Organska hemija
Kategorija:Prehrambeni aditivi
Svjetsko prvenstvo u ekstremnim skokovima u vodu 2019 – žene

Takmičenje u ekstremnim skokovima u vodu za žene na Svjetskom prvenstvu u ekstremnim skokovima u vodu 2019. održano je 22. i 23. jula. Takmičarke su izvele po četiri skoka s visine 20 m.

## Rezultati 
Prve dvije serije održane su 22. jula u 11:30, a ostale sljedećeg dana s početkom u 12 sati.

## Reference 
Žene
Svjetsko prvenstvo u ekstremnim skokovima u vodu 2017 – žene

Takmičenje u ekstremnim skokovima u vodu za žene na Svjetskom prvenstvu u ekstremnim skokovima u vodu 2017. održano je 28. i 29. jula. Takmičarke su izvele po četiri skoka s visine 20 m.

## Rezultati 
Prva serija održana je 28. jula u 12:30, a ostale sljedećeg dana s početkom u 12:15.

## Reference 
Žene
Rhiannan Iffland

**Rhiannan Iffland** australska je ekstremna skakačica u vodu. Deveterostruka je uzastopna pobjednica Red Bull Svjetske serije (2016–2019, 2021–2023; sezona 2020. otkazana je zbog pandemije COVID-a 19) i peterostruka uzastopna svjetska prvakinja. Prvu Svjetsku seriju (2016) osvojila je skačući s pozivnicom cijelu sezonu, koja joj je bila i debitantska, i prvi je novajlija kome je to uspjelo. Također je jedina (u obje konkurencije) koja je uspjela pobijediti na svim takmičenjima u jednoj sezoni, i to dva puta (2019, 2021).

## Rane godine 
Rođena je u Newcastleu (Novi Južni Vels), a odrasla u Nords Warfu, nedaleko od Swanseaja. U Srednjoj školi Belmont trenirala je trampolin s bivšim svjetskim prvakom Brettom Austineom. Nakon što je stečene vještine upotrijebila da se prebaci na skokove u vodu, od 2001. do 2006. trenirala je na Hunter United Diving Academyju,

Osvojila je medalje na CAMO Međunarodnom prvenstvu Kanade 2007, Elitnom juniorskom prvenstvu u skokovima u vodu u Melbourneu 2008. i Australskom omladinskom olimpijskom festivalu 2009.

## Profesionalna karijera 
Prije nego što se pridružila turneji u ekstremnim skokovima u vodu radila je kao akrobatska zabavljačica na trampolinu i "običnim" skokovima u vodu na kruzerima u Sredozemnom i Karipskom moru te trenirala u zabavnom parku u Lyonu, gdje je na kraju napredovala do visine skakanja 20 m. Na drugoj stanici, na Azorima, ponovo je pobijedila.

mini|Iffland – Svjetsko prvenstvo u vodenim sportovima 2017. u Budimpešti
Na trećem takmičenju, čiji je domaćin bio italijanski Polignano a Mare, bila je druga. Četvrta stanica bio je Pembrokeshire (Vels), gdje je ostvarila treću pobjedu. Na sljedećem takmičenju, u Mostaru, gdje se skače s historijskog Starog mosta, zauzela je treće mjesto.

Japanska Shirahama bila je sljedeća lokacija i tu je došla do četvrte pobjede, pa joj je na posljednjoj stanici trebao samo jedan skok da ostane nedostižna ostalim skakačicama. Posljednje takmičenje održano je u Dubaiju, gdje se prvi put skakalo navečer, pod reflektorima. Iffland je ostvarila i petu pobjedu i tako potvrdila prvo mjesto u ukupnom poretku, čime se automatski kvalificirala za sva takmičenja u sljedećoj sezoni.

### 2017. 
Svjetska serija počela je 24. juna u Irskoj. Iffland je nastavila s pobjedama, završivši 50 bodova ispred drugoplasirane.

## Reference 
## Vanjski linkovi 
* Portret na *redbullcliffdiving.com*

Kategorija:Rođeni 1991.
Kategorija:Živi ljudi
Kategorija:Biografije, Newcastle (Novi Južni Vels)
Kategorija:Australski skakači u vodu
Kategorija:Ekstremni sportisti